Pidev asustus on Glasgow's alates 6. sajandist. 12. sajandil kirjutas piiskop Jocelyn, et Püha Kentigern ehk Püha Mungo olevat rajanud 643 Glasgow'sse kloostri, mille ümber olevat kerkinud küla. Kentigern ehk Mungo ise olevat 560 saanud piirkonna esimeseks piiskopiks. Piiskopi asupaigana oli Glasgow ümbruskonna usuelu keskus. 1150. aasta paiku peeti Glasgows ka iga-aastast 8 päeva kestvat laata.